Държавен вестник, бр. 91, 2016 г., стр. 7

БРОЙ  91	
Д Ъ Р Ж А В Е Н  В Е С Т Н И К 	
СТР.  7  
1
2
3
4
5
6
7
Текущи разходи
от тях: за персо­
нал 
Капиталови раз­
ходи
Максимален раз­
мер на ангажи­
ментите за раз­
ходи
Максимален раз­
мер на новите 
за д ъ л жени я за 
разходи 
Щатни бройки
* Забележка. Бюджетните параметри за следващите години отразяват единствено промяната във връзка с 
прилагането на предложения проект на акт на базата на текущата бюджетна година по постоянни цени.
ПРЕДЛОЖИЛ/ПРЕДЛОЖИЛИ,
МИНИСТЪР/МИНИСТРИ:“. 
16. В приложение № 3 към чл. 53, ал. 1 и 
чл. 54, ал. 1 се правят следните изменения:
а) на ред „Обща численост на Администра­
цията на Министерския съвет“ числото „483“ 
се заменя с „477“;
б) ред „Отдел „Управление на проекти“ 
се заличава;
в) на ред „Обща администрация“ числото 
„178“ се заменя със „179“;
г) на ред „Административно и правно 
обслужване и управление на собствеността“ 
числото „89“ се заменя с „90“;
д) на ред „Специализирана администрация“ 
числото „196“ се заменя с „203“;
е) на ред „дирекция „Модернизация на ад­
министрацията“ числото „11“ се заменя с „18“.
§ 2. Постановлението влиза в сила от деня 
на обнародването му в „Държавен вестник“ с 
изключение на § 1, т. 1, 9 и 16 от преходните 
и заключителните разпоредби, които влизат 
в сила от 1 декември 2016 г. 
Министър-председател: 
Бойко Борисов
За главен секретар на Министерския съвет: 
Веселин Даков
НАРЕДБА
за обхвата и методологията за извършване 
на оценка на въздействието 
Г л а в а  п ъ р в а
ОБЩИ ПОЛОЖЕНИЯ
Чл. 1. Тази наредба определя обхвата и 
методологията за извършване на оценка на 
въздействието на нормативните актове от 
компетентността на Министерския съвет 
(МС) съгласно изискванията на Закона за 
нормативните актове (ЗНА).
Чл. 2. (1) Оценката на въздействието е 
инструмент за повишаване на качеството 
на нормативните актове чрез изследване на 
социалните, икономическите, екологичните 
и други ефекти от тяхното прилагане, вклю­
чително върху малките и средните пред­
приятия, неправителствените организации 
и гражданите.
(2) Оценката на въздействието е предва­
рителна и последваща.
Чл. 3. (1) Оценката на въздействието се 
извършва при зачитане на принципите на 
откритост, обоснованост, съгласуваност със 
заинтересованите страни, пропорционалност, 
ефикасност и ефективност.
(2) Оценката на въздействието гаранти­
ра, че предлаганата нормативна промяна 
съответства на целите на предложената или 
реализираната промяна в регулирането на 
обществените отношения.
Чл. 4. (1) Оценката на въздействието се 
извършва въз основа на комплексен експертен 
анализ и се основава на данни.
(2) Процесът по извършване на оценка 
на въздействието включва провеждане на 
консултации със заинтересованите страни в 
предвидените в тази наредба случаи.
Чл. 5. Органите на изпълнителната власт 
извършват:
1. предварителна оценка на въздействието 
на проектите на нормативните актове, за 
чието изработване са отговорни, по реда на 
глава втора;
2. последваща оценка на въздействието за 
проверка на резултатите от прилагането на 
закони, кодекси и подзаконови нормативни 
актове на МС, чието изпълнение е в тяхната 
компетентност, по реда на глава трета.
Чл. 6. Държавните органи и бюджетните 
организации по смисъла на Закона за пуб­
личните финанси предоставят информация 
или оказват съдействие съгласно чл. 23 ЗНА.